แนวโน้มดัชนีเช้านี้ไหลลง
นักวิเคราะห์คาดวันนี้ตลาดหุ้นไทยไหลลงต่อหลังการชุมนุมทางการเมืองยังไม่จบและมีความรุนแรงต่อเนื่อง ส่อเค้ากระทบตัวเลจีดีพีของไทยไตรมาส 2-3/53 นี้ แนะนักลงทุนระยะยาวลงทุนเก็บหุ้นได้ แต่เลี่ยงหุ้นขนาดใหญ่ เพราะต่างชาติยังขายสุทธิต่อ
18 พ.ค. 2553

นักวิเคราะห์คาดวันนี้ตลาดหุ้นไทยไหลลงต่อหลังการชุมนุมทางการเมืองยังไม่จบและมีความรุนแรงต่อเนื่อง ส่อเค้ากระทบตัวเลจีดีพีของไทยไตรมาส 2-3/53 นี้ แนะนักลงทุนระยะยาวลงทุนเก็บหุ้นได้ แต่เลี่ยงหุ้นขนาดใหญ่ เพราะต่างชาติยังขายสุทธิต่อ
นางภรณี ทองเย็น ผู้ช่วยกรรมการผู้อำนวยการ บล.เอเซียพลัส กล่าวว่า เช้าวันนี้ดัชนีมีแนวโน้มไหลลงต่อเนื่องจากสถานการณ์การชุมนุมของกลุ่มคนเสื้อแดงยังไม่สิ้นสุดแม้ว่ารัฐบาลกดดันอย่างหนัก แต่กลุ่มเสื้อแดงยังคงปักหลักชุมนุมต่อไป และมีเหตุรุนแรงกระจายหลายพื้นที่ คาดว่าจะผลกระทบจีดีพีไตรมาส 2-3/53 ส่อเค้าอ่อนตัวลง ดังนั้นจะส่งผลต่อการลงทุนในหุ้นกลุ่มธนาคารพาณิชย์ น้ำมัน ชิ้นส่วนอิเลคทรอนิกส์ 
ส่วนนักลงทุนที่ต้องการลงทุนระยะยาวม๊โอกาสเข้าซื้อได้ในช่วงนี้หากหุ้นปรับลดลงมารุนแรง แต่ต้องถือยาวกว่า 1-2 เดือน และเลือกหุ้นที่ไม่ได้รับผลกระทบจากเหตุการณ์ หรือจ่ายปันผลสูง แต่ช่วงนี้ยังคงมีแรงเทขายหุ้นของกลุ่มนักลงทุนต่างชาติด้วย ดังนั้นต้องระมัดระวังการลงทุนให้มากเลี่ยงหุ้นที่ต่างชาติลงทุน โดยเฉพาะหุ้นขนาดใหญ่
วันนี้ตลาดหุ้นไทยน่าจะไหลลงต่อให้กรอบการลงทุนตลาดหุ้นที่แนวรับ 740-745 จุด